Zinetosi

Zinetosia edo bidaiariaren zorabioa ibilgailuen mugimenduak eragindako bestibuluko bertigo faltsua da, labirintoaren estimulazio ez-harmonikoaren ondoriozkoa. Izerdialdiak, aharrausiak, goragaleak eta gorakoak izaten dira sintoma nagusiak.

Tratamendua 
Burua geldi edukitzeak eta ahoz gora etzateak zinetosia kontrolatzen lagun dezakete. Ahal bada, ikuspegia horizontean finkatu behar da. Ez da maparik irakurri edo kontsultatu behar.

Ohitzeko teknikak erabil daitezke, baina eraginkortasuna epe ertainean adierazten da eta praktika jarraituaren bidez mantendu behar da.

Zinetosia saihesten laguntzen duten hainbat medikamentu daude: antimuskarinikoak, hala nola, eskopolamina, antihistaminikoak, hala nola dimenhidrinatoa eta sinpatikomimetikoak, adibidez, dextroanfetamina. Eskopolamina eraginkorrena da, batez ere badaezpada hartzen bada. Baina, izan daitezkeen ondorio kaltegarriak kontuan hartu behar dira. Haurdunaldian, meklizina eta dimenhidrinatoa baino ez dira gomendagarriak.

Erreferentziak

Kanpo estekak